《买舟过双塔夜阻风舟中作》
宋代·谢伋

高阁临流双塔寺，扁舟舣岸一帆风。
夜潮迷浦难安枕，昼雨翻江只闭篷。
人境行时虽甚逆，我身著处本来空。
明朝乍喜团栾话，应忘波涛汹涌中。

作者简介：蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。